விழித்துப் பார்த்த போது பந்தல் முழுக்க பேச்சு சத்தமாய் இருந்தது. அக்கம் பக்கத்தில் உள்ள கிளைகளில் இருந்து அன்றைய வேலைகளை முடித்துவிட்டு தோழர்கள் வந்திருந்தனர். தனுஷ்கோடி ராமசாமி என் கைகளைப் பிடித்துக் கொண்டு மெனமாய் இருந்தார். தோழர் சோலை மாணிக்கம் கோஷம் போட ஆரம்பித்தார். காமராஜ் வந்து என்னருகிலேயே உட்கார்ந்து கொண்டான். சாப்பிட பிடிக்காமல் இருந்தான். சத்தம் போட்டு ஜீவா அவனை அக்கா மெஸ்ஸுக்கு அழைத்துச் சென்றார். இரவில் கூடவே இருபது தோழர்களுக்கும் மேலே அதே பந்தலில் படுத்துக்கொண்டார்கள்.